Tisztelt Asszonyom / Uram!

A Profession.hu oldalon találkoztam Asszisztens (ref.:1234) pozícióra meghirdetett álláshirdetésükkel, amelyre ezúton szeretnék jelentkezni.

Közgazdászként végeztem az ABC Főiskolán. A tanulmányaim ideje alatt 5 hónapig dolgoztam gyakornokként a Start Company-nál, ahol a minden napi asszisztensi teendők mellett több professzionális prezentációs anyagokat készítettem a vezetőm részére.

Aktívan részt vettem a cég Családi nap 2013 nevű rendezvényének szervezésében. Munkámmal hozzájárultam, hogy a rendszeresen megszervezésre kerülő rendezvényen minden eddiginél többen vettek részt.

Gyorsan és hatékonyan végzem el a rám bízott feladatokat, nyitottságomnak és jó kommunikációs készségemnek köszönhetően könnyen beilleszkedem egy új csapatba.

Bízom benne, hogy lehetőség nyílik egy személyes beszélgetésre.

Tisztelettel:

Horváth Eszter